Legal Document

Category: 28

Text:
19. ΝΟΜΟΣ υπ’ αριθ. 1609 της 28/28 Δεκ. 1950. Περί τροποποιήσεως και συμπληρώσεως του υπ’ αριθ. 1502/50 Α. Νόμου «περί ρυθμίσεως των αποδοχών των τακτικών δημοσίων υπαλλήλων, πολιτικών και στρατιωτικών». Άρθρ.1.- (Αντικαθίσταται το άρθρ. 2 του Α.Ν. 1502/50). Άρθρ.2.- Η συμφώνως τω άρθρ. 4 του υπ’ αριθ. 1502 Α. Νόμου επιβαλλομένη επί του μηνιαίου μισθού των τριών πρώτων κατηγοριών των εν τω προηγουμένω άρθρω τακτικών υπαλλήλων μείωσις κατά 10% δια το μέχρι τέλους Ιουν. 1951 χρονικόν διάστημα, καταργείται. Άρθρ.3.- (Κατηργήθη υπό του άρθρ. 6 Νόμ. 3273/1955, αντικατασταθέν δια των διατάξεων τούτου, ανωτ. σελ. 315). Άρθρ.4.- Οι κατά το άρθρ. 1 του παρόντος υπάλληλοι αποσπασθέντες προ της ενάρξεως της ισχύος του παρόντος Νόμου ή αποσπώμενοι εφεξής, κατά τας εκάστοτε κειμένας διατάξεις, εις ετέρας δημοσίας θέσεις, λογίζονται κατά τον χρόνον της αποσπάσεώς των ως υπηρετούντες εν τη οργανική θέσει, ην κατέχουσι, δια τε τον καθορισμόν της σειράς αρχαιότητος αυτών και την απόκτησιν προσόντων προς προαγωγήν ως και δια την παροχήν αυτοίς επιδόματος ευδοκίμου παραμονής εν τω αυτώ βαθμώ ή εξαντλήσεως της ειδικής αυτών ιεραρχίας. Οι κατά το άρθρ. 1 υπάλληλοι είναι οι δικαστικοί (Δικασταί, Εισαγγελείς, Ειρηνοδίκαι και μέλη, πάρεδροι κλπ του Συμβουλίου Επικρατείας, του Ελεγκτικού Συνεδρίου και του Νομικού Συμβουλίου). Άρθρ.5.- Η έναρξις της ισχύος του παρόντος άρχεται από 1ης Νοεμ. 1950.